rejauldu/bengali-wikipedia huggingface dataset:
ইনসাইট একটি ইউক্রেনীয় এলজিবিটিকিউআই সংগঠন। অধিকাংশ ইউক্রেনীয় এলজিবিটি সংস্থা যেখানে কেবল সমকামী পুরুষদের উপর দৃষ্টি নিবদ্ধ করে,  ইনসাইট সেখানে ব্যতিক্রমী উদাহরন প্রস্তুত করেছে। এই সংগঠন মূলত লেসবিয়ান, উভকামী নারী, ট্রান্সজেন্ডার, সমকামী এবং আন্তঃলিঙ্গ ব্যক্তিদের সহায়তা ও অধিকারের জন্য কাজ করে থাকে। ট্রান্সজেন্ডার জনগোষ্ঠীর জন্য যে অল্প কয়েকটি প্রকাশ্য সংগঠন ইউক্রেনে কাজ করে, ইনসাইট তাদের অন্যতম।   ইতিহাস এবং কার্যকলাপ  ২০০৭ সালে ওলেনা শেভচেঙ্কো, আনা ডোভগোপোল এবং  অন্যান্য কয়েকজন উদ্যোগী মানুষ জোটবদ্ধ হয়ে ইনসাইট  সংস্থার প্রতিষ্ঠা করেন।  ২০০৮ সালে এটি সরকারী সংস্থা হিসেবে নিবন্ধিত হয়েছিল।  ২০১০ সালে, আইএলজিএ ইউরোপ  এবং অ্যাস্ট্রেয়া  সংগঠনের আর্থিক সহায়তায় ইনসাইট সংস্থা স্থানীয় ট্রান্সজেন্ডার সম্প্রদায়ভুক্ত মানুষদের সামাজিক অবস্থান বিষয়ে প্রথম সমাজতাত্ত্বিক গবেষণা পরিচালনা করার সুযোগ পায়।  ২০১১ সালে, হেনরিখ বোল ফাউন্ডেশন (ওয়ারশ)-এর আর্থিক সহায়তায়, ইনসাইট  সংস্থা ইউক্রেনে বসবাসকারী এলজিবিটি পরিবারের পরিস্থিতি নিয়ে প্রথম গবেষণা পরিচালিত করে।  ২০১২ সালে, অ্যামফার  নামক প্রতিষ্ঠানের আর্থিক সহায়তায় ইনসাইট  সংস্থা রূপান্তরকামীদের নাগরিক অধিকার বিষয়ে একটি গবেষণা পরিচালন করেছিল।  ২০১৩ সালে, ইনসাইট  জেনেভায় জাতিসংঘের মানবাধিকার কমিটির ১০৮ তম অধিবেশনে   একটি প্রতিবেদন উপস্থাপন করেছিল যার মূল বিষয়বস্তু ছিল; ইউক্রেনের সমকামী পুরুষ, সমকামী নারী, উভকামী এবং ট্রান্সজেন্ডার সম্প্রদায়ের মানুষের সামাজিক অধিকার ও মানবাধিকার লঙ্ঘন।  ২০১৪ সালে, নরওয়েজিয়ান হেলসিঙ্কি কমিটি ফর হিউম্যান রাইটস  নামক সংস্থার সহায়তায়, ইনসাইট -এর তরফ থেকে কিছু সচিত্র পাঠ্যপুস্তক প্রকাশ করা হয় যাদের শিরোনাম ছিল এ বি সি অফ এলজিবিটি রাইটস  এবং সেক্সুয়াল ওরিয়েন্টেশন অ্যান্ড জেন্ডার আইডেন্টিটি: কোয়েশ্চেন অ্যান্ড অ্যান্সার।  ২০১৬ সালের ৩১শে মার্চ তারিখে উদযাপিত আন্তর্জাতিক ট্রান্সজেন্ডার দৃশ্যমানতা দিবস  উদযাপনের সময় ইনসাইট সংস্থা ইউক্রেনে ট্রান্সজেন্ডার মানুষ: সামাজিক বাধা এবং বৈষম্য  শীর্ষক একটি নির্দেশনামা প্রকাশ করে, যেখানে ট্রান্সজেন্ডার সম্প্রতায়ের মানুষদের অধিকার লঙ্ঘনের সবচেয়ে সাধারণ উদাহরণ এবং তাদের প্রতি আইনি মন্তব্য প্রকাশ পেয়েছে।  ২০২০ সালে প্যাট্রিয়ার্ক ফিলারেট মন্তব্য করেন যে কোভিড-১৯ মহামারীকে সমকামী বিবাহের সাথে যুক্ত। তার এই মন্তব্যের জন্য বিরুদ্ধে ইনসাইট সংস্থার পক্ষ থেকে মামলা করা হয়।  ২০২১ সালের মে মাসে, কিয়েভ এবং ওডেসায় ইনসাইট দ্বারা আয়োজিত অনুষ্ঠানগুলিতে অতি-ডানপন্থী সংগঠনগুলি আক্রমন করে। হামলার প্রতিক্রিয়াস্বরূপ স্থানীয় পুলিশ দাবি করে যে কোনও অপরাধমূলক ঘটনা ঘটেনি   ২০২২ সালে ইউক্রেনে রাশিয়ার আগ্রাসনের সময়, ইনসাইট সংস্থা এলজিবিটি সম্প্রদায়ের মানুষদের জন্য অস্থায়ী আবাসনের ব্যাবস্থা, খাবার ও ওষুধ সরবারাহ এবং নিরাপদ এলাকায় স্থানান্তরের জন্য অর্থ সংগ্রহ করে।  ২০২৩ সালের জুন মাসে, লুটস্কে অবস্থিত ইনসাইটের দপ্তরে সমাজবিরোধীরা আক্রমণ করে এবং ভাঙচুর করা হয়।    সহযোগিতা  ইনসাইট সংস্থা ইউক্রেন, আইএলজিএ এবং ট্রান্সজেন্ডার ইউরোপ সংস্থার সাথে জোটবদ্ধ হয়ে কাজ করছে। এছাড়াও, সংস্থাটি অন্যান্য ইউক্রেনীয় মানবাধিকার এনজিওগুলির সাথে কাজ করছে। তারা বিশেষ করে নো বর্ডার্স অফ দ্য সোশ্যাল অ্যাকশন সেন্টার প্রকল্পের সাথে যুক্ত।   তথ্যসূত্র   বিষয়শ্রেণী:এলজিবিটিকিউ অধিকার সংগঠন
ডান|থাম্ব|375x375পিক্সেল| পোস্টকার্ড, আনু. ১৯১০ ত্রয়ী বিবাহ ( ) হল একটি ঘরোয়া ব্যবস্থা এবং তিনজন লোকের সাথে প্রতিশ্রুতিবদ্ধ সম্পর্ক যা একে অপরের সাথে রোমান্টিক এবং/অথবা যৌন সম্পর্কে, এবং প্রায়শই একসাথে বসবাস করে; সাধারণত একজন পুরুষ এবং মহিলার সাথে অন্য ব্যক্তির সাথে একটি ঐতিহ্যগত বিবাহ।  শব্দগুচ্ছটি ফরাসী থেকে একটি ধার করা যার অর্থ "তিনজনের পরিবার"। কিছু সমসাময়িক বিন্যাস কখনও কখনও একটি থ্রুপল,Throuple Relationships vs Threesomes Explained: What It's Like To Be In A Three-Person Romance, HuffPost, 2016 July 28. বা ট্রায়াড হিসাবে চিহ্নিত করা হয়।    পরিভাষা  এই সম্পর্কের ধরণে উভকামীতার উপাদান জড়িত, তবে সাধারণত অংশগ্রহণকারীদের মধ্যে অন্তত একজন বিষমকামী।  যেহেতু এই শব্দটি কখনও কখনও একটি ত্রয়ী-এর জন্য বিনিময়যোগ্যভাবে ব্যবহার করা হয়, যা শুধুমাত্র তিনজনের সাথে জড়িত একটি যৌন অভিজ্ঞতাকে বোঝায়, কখনও কখনও এটিকে কিছু ধরনের বিকৃতি বা নৈমিত্তিক হিসাবে ভুলভাবে উপস্থাপন করা যেতে পারে।  যাইহোক, ত্রয়ী বিবাহ হল একটি নির্দিষ্ট ধরনের প্রতিশ্রুতিবদ্ধ সম্পর্ক, যেখানে প্রায়শই প্রতিজ্ঞা করা হয়। এটি তিনটি ব্যক্তির সাথে সমস্ত বহুরূপী সম্পর্কের ক্ষেত্রে প্রযোজ্য নয়, যেহেতু বহুরূপীর বিভিন্ন রূপ থাকতে পারে।   আরও দেখুন    বিগ্যামি  অঙ্গীকারাবদ্ধ সম্পর্ক  গ্যাং ব্যাং  গ্রুপ সেক্স  পলিমারি  বহুব্রীহি  বহুগামিতা  বহুবিবাহ  সুইংগিং  ট্রয়লিজম   তথ্যসূত্র    আরও পড়া    বীরবারা ফিনোকস্টার, মাইকেল ফস্টার, লেথা ফ্রিহাকড। থ্রি ইন লাভ: মেনাজেস অ্যা ট্রয়েস প্রাচীন থেকে আধুনিক সময় পর্যন্ত ।আইএসবিএন 0-595-00807-0 ।  ভিকি ভ্যানটোচ। থ্রিসাম হ্যান্ডবুক: তিনজনের সাথে ঘুমানোর জন্য একটি ব্যবহারিক গাইড ।আইএসবিএন 9781568583334 ।   বহিঃসংযোগ     উইকশনারিতে     কীভাবে এই ব্রিট দুই চমৎকার মহিলাকে তার 'থ্রুপল'-এ আকৃষ্ট করেছিল নিউ ইয়র্ক ডেইলি নিউজ এপ্রিল 2015  ডেভিডের সাথে দেখা: সবচেয়ে সুন্দর থ্রুপল বিয়ার ওয়ার্ল্ড ম্যাগাজিন জুলাই 2016  বিষয়শ্রেণী:৩ (সংখ্যা) বিষয়শ্রেণী:দলগত যৌনকর্ম বিষয়শ্রেণী:অন্তরঙ্গ সম্পর্ক বিষয়শ্রেণী:পলিমারি
হুদ্রাখালী ইউনিয়ন বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন।    অবস্থান  চট্টগ্রাম জেলার অন্তর্গত সন্দ্বীপ উপজেলার মূল দ্বীপের সর্ব-উত্তরে ছিল হুদ্রাখালী ইউনিয়নের অবস্থান। এর দক্ষিণে ছিল কাটগড় ইউনিয়ন ও দক্ষিণ-পূর্বে ছিল দীর্ঘাপাড় ইউনিয়ন, যে দুইটি ইউনিয়নও বর্তমানে বিলুপ্ত এবং বাকি তিন দিকে সন্দ্বীপ চ্যানেল।   ইতিহাস  হুদ্রাখালী ইউনিয়ন ছিল সন্দ্বীপ উপজেলার আওতাধীন ২নং ইউনিয়ন পরিষদ, সন্দ্বীপ চ্যানেলের ভাঙ্গনের ফলে এটি বর্তমানে বিলুপ্ত।   আরও দেখুন   সন্দ্বীপ উপজেলা।   তথ্যসূত্র    বহিঃসংযোগ   বিষয়শ্রেণী:সন্দ্বীপ উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
জাতীয় গ্রন্থকেন্দ্র বাংলাদেশের একটি সরকারি প্রতিষ্ঠান যা গ্রন্থ ও প্রকাশনা বিষয়ে সরকারকে সহায়তা ও পরামর্শ প্রদানের কাজে নিয়োজিত। এই প্রতিষ্ঠানটি ঢাকার গুলিস্তানে অবস্থিত এবং সংস্কৃতি বিষয়ক মন্ত্রণালয়ের নিয়ন্ত্রণে পরিচালিত। এর প্রধান কাজ বেসরকারি পাঠাগারগুলোর পৃষ্ঠপোষকতা করা।   ইতিহাস  ১৯৬০ সালে ইউনেস্কোর সহযোগীতায় তৎকালীন পাকিস্তান কেন্দ্রীয় সরকারের শিক্ষা বিভাগের অধীনে প্রতিষ্ঠিত হয় ‘ন্যাশনাল বুক সেন্টার অব পাকিস্তান’ যার একটি শাখা তৎকালীন পূর্ব পাকিস্তানের ঢাকায় স্থাপন করা হয় এবং স্বাধীনতার পর এটিকে ‘জাতীয় গ্রন্থকেন্দ্র বাংলাদেশ’ নামকরণ করা হয় ও পরবর্তীতে, ১৯৮৩ সালে এনাম কমিটির সুপারিশ অনুসারে একে স্বায়ত্তশাসিত প্রতিষ্ঠানের মর্যাদা দেয়া হয়। ১৯৯৫ সালের ২৭ নভেম্বর বাংলাদেশ জাতীয় সংসদের ২৭নং আইন বলে ‘জাতীয় গ্রন্থকেন্দ্র’ আইন প্রণয়ন করা হয় এবং প্রতিষ্ঠানটির নতুন নামকরণ ‘জাতীয় গ্রন্থকেন্দ্র’ করে এটিকে গণপ্রজাতন্ত্রী বাংলাদেশ সরকারের সংস্কৃতি বিষয়ক মন্ত্রণালয়ের আওতাধীন একটি স্বায়ত্তশাসিত প্রতিষ্ঠানে পরিণত করা হয়।   অবস্থান  ঢাকার গুলিস্তানে গোলাপ শাহ মাজারের বিপরীতে নিজেস্ব ভবনে অবস্থিত এই প্রতিষ্ঠানটি বাংলাদেশ জাতীয় গ্রন্থাগার চত্বরে অবস্থিত বহুতল ভবনে সরিয়ে নেয়া হবে বলে ২০১৬ সালে সরকারের পক্ষ থেকে ঘোষণা করা হয়।   লক্ষ্য ও উদ্দেশ্য  এই প্রতিষ্ঠানের লক্ষ্য ও উদ্দেশ্য হিসাবে বলা হয়েছে -   জ্ঞান ও মননশীলতার উৎকর্ষ সাধনে গ্রন্থ ও তার সাথে সংশ্লিষ্ট কর্মকাণ্ডকে ত্বরান্বিত করা;  সাহিত্যমনস্ক ও জ্ঞানসমৃদ্ধ জাতি ও সমাজ গঠন করা;  দেশের প্রত্যন্ত অঞ্চলে বেসরকারীভাবে গ্রন্থাগার স্থাপনে জনসাধারনকে উৎসাহিত ও উদ্বুদ্ধ করা;  বেসরকারী গ্রন্থাগারের প্রচার ও প্রসার বৃদ্ধি করা;  লেখক, কবি ও সাহিত্যিককে তার সৃষ্টিশীলতার বিকাশ ও প্রসার ঘটাতে উদ্বুদ্ধ করা;  পুস্তক বা গ্রন্থ প্রকাশনা শিল্পকে উৎসাহিত ও লাভজনক শিল্পে পরিণত করা;  পুস্তক বা গ্রন্থের প্রকাশ, প্রকাশনা বৃদ্ধি ত্বরান্বিত করা;  বইমেলাকে দেশ ও দেশের বাইরে সর্বস্তরের জনসাধারনের মধ্যে পৌঁছে দেওয়া;  সর্বসাধারনের মধ্যে লেখক, কবি, সাহিত্যিক ও তাদের প্রকাশিত পুস্তক বা গ্রন্থের পরিচিতি বাড়ানো;  জনসাধারনকে গ্রন্থ পাঠে সচেতন ও উদ্বুদ্ধ করা।   কার্যক্রম  সৃজনশীল প্রকাশনাকে উৎসাহিত করা, পাঠক সৃষ্টি করা, পাঠ সামগ্রীর উপর গ্রন্থপঞ্জি প্রকাশ, গ্রন্থ বিষয়ে বিভিন্ন গবেষণা পরিচালনা ও প্রতিবেদন প্রকাশ, বইমেলার আয়োজন করা, গ্রন্থাগার সেবার মান উন্নয়ন করা, জনসাধারনের মধ্যে পাঠ সচেতনতা সৃষ্টি করা, প্রকাশণার বিভিন্ন ক্ষেত্রে পুরস্কার প্রদান করা, বেসরকারী গ্রন্থাগারকে সহায়তা প্রদান, গ্রন্থাগারের সক্ষমতা বৃদ্ধির জন্য সংশ্লিষ্টদের প্রশিক্ষণ প্রদান, গ্রন্থ ও প্রকাশনা বিষয়ে সরকারকে সহায়তা প্রদান, গ্রন্থবিষয়ক সেমিনার ও আলোচনার আয়োজন, প্রভৃতি কার্যসম্পাদনের লক্ষ্যে এই প্রতিষ্ঠানটি স্থাপন করা হয়।  এই প্রতিষ্ঠানটি প্রতিবছর শ্রেষ্ঠ প্রকাশক ও শ্রেষ্ঠ মুদ্রাকর বিষয়ে পুরস্কার প্রদান করে থাকে।   আরও দেখুন   সংস্কৃতি বিষয়ক মন্ত্রণালয়;  বাংলাদেশ জাতীয় গ্রন্থাগার।   তথ্যসূত্র   বহিঃসংযোগ    বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:১৯৭২-এ প্রতিষ্ঠিত সরকারি সংস্থা বিষয়শ্রেণী:১৯৬০-এ পূর্ব পাকিস্তানে প্রতিষ্ঠিত
সান ইওয়েন (, ; জন্ম: ১৭ জুন ১৯৯২) হলেন একজন চীনা বাম-হাতি তলোয়ার অসিক্রীড়াবিদ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং অসিক্রীড়া নারীদের তলোয়ার প্রতিযোগিতায় স্বর্ণ পদক জয়লাভ করেছেন।  তথ্যসূত্র  বহিঃসংযোগ    বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:চীনের অলিম্পিক প্রতিযোগী বিষয়শ্রেণী:২০১৬ গ্রীষ্মকালীন অলিম্পিকের প্রতিযোগী বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের প্রতিযোগী বিষয়শ্রেণী:এশিয়ান গেমসে রৌপ্যপদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী চীনা বিষয়শ্রেণী:ইয়েনথাইয়ের ক্রীড়াবিদ বিষয়শ্রেণী:অলিম্পিক রৌপ্যপদক বিজয়ী চীনা বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:২১শ শতাব্দীর চীনা নারী বিষয়শ্রেণী:২০১৬ গ্রীষ্মকালীন অলিম্পিকের অসিক্রীড়াবিদ বিষয়শ্রেণী:২০২০ গ্রীষ্মকালীন অলিম্পিকের অসিক্রীড়াবিদ বিষয়শ্রেণী:২০২৪ গ্রীষ্মকালীন অলিম্পিকের অসিক্রীড়াবিদ বিষয়শ্রেণী:চীনের এশিয়ান গেমস ব্রোঞ্জপদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২০১৩ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী চীনা
সিউল সম্প্রচার সিস্টেম (Seoul Broadcasting System) বা এসবিএস (SBS) তাইয়ওং চ্যাবলের মালিকানাধীন একটি জাতীয় দক্ষিণ কোরীয় টেলিভিশন এবং রেডিও নেটওয়ার্ক সংস্থা। মার্চ ২০০০ সালে, সংস্থাটি সিউল সম্প্রচার সিস্টেম (서울방송) থেকে এর কর্পোরেট নাম পরিবর্তন করে আইনত এসবিএস হিসাবে পরিচিতি লাভ করে। এটি ২০০১ সাল থেকে এটিএসসি ফর্ম্যাটে ডিজিটাল টেরিস্ট্রিয়াল টেলিভিশন পরিষেবা এবং ২০০৫ সাল থেকে টি-ডিএমবি (ডিজিটাল মাল্টিমিডিয়া সম্প্রচার) পরিষেবা সরবরাহ করেছে। সংস্থার ফ্ল্যাগশিপ টেরিস্ট্রিয়াল টেলিভিশন স্টেশনটি ডিজিটাল এবং কেবলের জন্য চ্যানেল ৬।  তথ্যসূত্র  বিষয়শ্রেণী:দক্ষিণ কোরিয়ার টেলিভিশন চ্যানেল বিষয়শ্রেণী:গণমাধ্যম কোম্পানি বিষয়শ্রেণী:কোরীয় ভাষার টেলিভিশন স্টেশন বিষয়শ্রেণী:দক্ষিণ কোরিয়ার কোম্পানি বিষয়শ্রেণী:দক্ষিণ কোরিয়ার গণমাধ্যম কোম্পানি
thumb|২০০৯ সালে ভেরনিকা মারচেনকো সেক্রেটারি অব স্টেট হিলারি ক্লিনটন এবং ফার্স্ট লেডি মিশেল ওবামার সাথে। ভেরনিকা মারচেনকো একজন রাশিয়ান কর্মী।The Secretary of State's 2009 International Women of Courage Awards ২০০৮ সালে তিনি এনজিও মাদার্স রাইট ফাউন্ডেশনের প্রধান ছিলেন,যা তিনি ১৯৮৮ সালে একজন ছাত্রী হিসেবে প্রতিষ্ঠা করেছিলেন।  জীবন মাদার্স রাইট ফাউন্ডেশন অমানবিক অবস্থার মুখোমুখি হওয়া ব্যক্তিদের বিষয়গুলির উপর কাজ করে, যেগুলি রাশিয়ান স্বেচ্ছাসেবকগণের মৃত্যু ঘটায়। পাশাপাশি মৃতদের পরিবারকে ক্ষতিপূরণ দিতে এবং সেই সকল মৃত্যৃতে যারা দোষী তাদের শাস্তি প্রদান করতে সহায়তা করে। Veronika Marchenko: "We are Ready for a Long Fight in Order To Make the Law Prevail" | DipNote গুন্ডামি বন্ধ করার জন্যেও কাজ করে।  এই এনজিও প্রধানত বিদেশী অনুদানের অর্থায়ন দ্বারা পরিচালিত হয়।  মারচেনকো "ইউনস্ট" এর জার্নালেও কাজ করেছেন। ১৯৮৬ সালে তিনি সোভিয়েত সেন্ট্রাল টিভি দ্বারা সম্প্রচারিত "১২ তম স্টোরি" প্রদর্শনীতে ছিলেন এবং তিনি আন্তর্জাতিক যুব আন্দোলন "নেক্সট স্টপ সোভিয়েত" তে (১৯৮৭-১৯৯০) ছিলেন। ১৯৯৮ সালের নভেম্বর মাসে তাকে পাবলিক রেকগনিশন প্রাইজ পুরস্কার দেয়া হয় এবং ২০০২ সালের ডিসেম্বর মাসে রাশিয়ায় ওপেন সোসাইটি ইনস্টিটিউট তাকে নিঃস্বার্থ কাজের জন্য পুরস্কার প্রদান করেন। ২০০৯ সালে তিনি আন্তর্জাতিক সাহসী নারী পুরস্কার পেয়েছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:সাহসিকতা পুরস্কার বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:নারী মানবাধিকার কর্মী বিষয়শ্রেণী:রুশ নারী
বাজিগর উত্তর ভারতে প্রচলিত একটি অশ্রেণীবদ্ধ দ্রাবিড় ভাষা। রাজ্যজুড়ে এই ভাষাভাষী মানুষ ছড়িয়ে থাকলে চন্ডীগড়ের দক্ষিণে পাঞ্জাব, হরিয়ানা এবং উত্তর প্রদেশের কাছাকাছি এলাকায় বড় অংশ বসবাস করে। হরিয়ানা, চণ্ডীগড়, দিল্লী, গুজরাত, হিমাচল প্রদেশ, পাঞ্জাব, জম্মু ও কাশ্মীর, মধ্যপ্রদেশ ও কর্ণাটকে বাজিগরভাষী মানুষ পাওয়া যায়।  সাধারণ তথ্য ঐতিহ্যগতভাবে বাজিগর জনগোষ্ঠীর মধ্যে শিক্ষার হার খুবই কম।Schreffler, G. (2011). The Bazigar (Goaar) People and Their Performing Arts.  নামকরণ বাজি শব্দটি উর্দু শব্দ থেকে এসেছে যার অর্থ খেলা। উর্দু বাজি শব্দটি শব্দমূল এসেছে ফারসি ভাষা থেকে। ফারসি পরপদ গর অর্থ হচ্ছে যে পারে। বাজিগর শব্দের আভিধানিক অর্থ দাঁড়ায় কসরতবিদ, জাদুকর, ভাঁড় ইত্যাদি। বাংলা ভাষায় বাজিগর শব্দটি ঈষৎ পরিবর্তিত হয়ে বাজিকর রূপ ধারণ করেছে। বাজিগর জনগোষ্ঠী নিজেদেরকে গোয়ায়ারস বলে দাবি করে। বাজিগর জনগোষ্ঠী ঐতিহ্যগতভাবে জাদুকর, নৃত্যশিল্পী, সংগীতশিল্পী, কসরতবিদ, সার্কাস ইত্যাদিকে তাদের পেশা হিসেবে গ্রহণ করে। তারা বিয়েসহ বিভিন্ন পার্টিতে অংশগ্রহণ করে। বাজিগরেরা নট নামেও পরিচিত।  তথ্যসূত্র  বিস্তারিত পড়ুন  The (very recent) Roots of Bhangra: Jagat Ram Lalka. (2014).  Singh, Kumāra Sureśa. 1998. Bazigar. In A-G, 339-343. Delhi: Anthropological Survey of India. Ibbetson, Denzil. 1916 [1883]. Panjab Castes. Lahore: Superintendent of Government Printing, Punjab. 363pp.  বহিঃসংযোগ  ২০০৮  ২০০৬   বিষয়শ্রেণী:দ্রাবিড় ভাষাসমূহ বিষয়শ্রেণী:ভারতের ভাষা
তুর্কমেনিস্তানে টেলিভিশন ৫০ বছরেরও বেশি সময় ধরে কাজ করছে এবং এটি কঠোর রাষ্ট্রীয় সেন্সরশিপের বিষয়। দেশটি গণমাধ্যমের উপর সর্বাত্মক নিয়ন্ত্রণের জন্য কুখ্যাত, ২০০৬ সালে বার্ষিক প্রেস ফ্রিডম সূচক চালুর পর থেকে তুর্কমেনিস্তান ধারাবাহিকভাবে শেষ তিনটি স্থানের মধ্যে একটি দখল করে আছে।   দেশটিতে বর্তমানে ৭টি টিভি চ্যানেল রয়েছে — আলতিন আসর, ইয়াশলিক, মিরাস, তুর্কমেনিস্তান টিভি চ্যানেল, তুর্কমেন ওয়াজি, আশগাবাত টিভি এবং তুর্কমেনিস্তান স্পোর্ট।   ১৭ অক্টোবর ২০১১ সালে টিভি, রেডিও এবং চলচ্চিত্র তুর্কমেনিস্তানের রাষ্ট্রীয় কমিটির এখতিয়ারে অন্তর্ভুক্ত হওয়ার আগে এগুলো সব তুর্কমেনিস্তানের সংস্কৃতি ও সম্প্রচার মন্ত্রণালয়ের অধীনে ছিল।Information about television, radio and film industry of the country   চ্যানেলগুলো তাদের দেশীয় উপগ্রহ TürkmenÄlem 52oE-তে স্থানান্তরিত হওয়ার আগে ইয়ামাল ২০১ থেকে সম্প্রচার করতো।    ইতিহাস  ১৯৯৬ সালে তুর্কমেনিস্তানের ইকোনমিস্ট ইন্টেলিজেন্স ইউনিট তিনটি চ্যানেল গ্রহণ করেছে – চ্যানেল ওয়ান রাশিয়া, সাখরা এবং রোসিস্কি। এর সবগুলোই রাশিয়া থেকে উদ্ভুত। আলতিন আসির, ইয়াশলিক এবং মিরাস ছিল তুর্কমেনিস্তানের বাইরে পরিচালিত প্রথম তিনটি চ্যানেল। ২০০৫ সালে লেখা পল ব্রুমেল তুর্কমেনিস্তান সঙ্গীত ও নাচের কনসার্ট এবং অনুবাদ করা বিদেশি চলচ্চিত্র (বিশেষ করে বলিউড) সম্পর্কে তথ্যচিত্র সম্বলিত অনুরূপ বিষয়বস্তু পরিবেশন করার জন্য ত্রয়িকা খুঁজে পান। তখন প্রতিটি চ্যানেলের উপরের ডান কোণে দেশটির রাষ্ট্রপতি সাপারমুরাত নিয়াজভের মাথার একটি সিলুয়েট ছিল।  ফেব্রুয়ারি ২০০৪ সালে নিয়াজভ কর্তৃক চতুর্থ চ্যানেল স্থাপনের অনুমোদন দেওয়া হয়েছিল; এটি একই বছরের ১২ সেপ্টেম্বর থেকে সম্প্রচার শুরু করে।  একে TV-4 নামকরণ করা হয়, এটি ছয়টি ভাষায় সম্প্রচার করে এবং এটি আন্তর্জাতিক দর্শকদের দৃষ্টি আকর্ষণ করে।২০০৮ সালের ডিসেম্বরে তৎকালীন রাষ্ট্রপতি গুর্বাঙ্গুলি বের্দিমুহামেদভ "তুর্কমেন জনগণের সঙ্গীত ও সংস্কৃতির শিল্পের প্রচারের জন্য" একটি ডিক্রি স্বাক্ষর করেন, ফলস্বরূপ "তুর্কমেন ওয়াজি" চালু হয় এবং সম্প্রচার শুরু হয়েছিল জানুয়ারি ২০০৯ সালে।Российский спутник «Ямал-201» начал трансляцию программ нового телеканала «Туркмен овазы»NEW HOPES FOR NEW YEAR Information about television, radio and film industry of the country   ২০১১ সালের ডিসেম্বরে বের্দিমুহামেদভ আন্তর্জাতিক পর্যায়ে তুর্কমেন খেলাধুলার উপসংহারের সাথে খেলাধুলার প্রতি যুবকদের প্ররোচনাকে বহুগুণ বাড়িয়ে একটি স্বাস্থ্যকর জীবনধারার দেশের নীতিগুলিকে ব্যাপকভাবে গ্রহণ করার জন্য "তুর্কমেনিস্তান স্পোর্টস" অনুমোদন করেন। এটি প্রথম প্রচারিত হয়েছিল ২০১২ সালের ১ জানুয়ারি।С 1 января в Туркменистане начнет круглосуточное вещание телеканал «Спорт» চ্যানেলটি তুর্কমেনে সম্প্রচার করা হয় এবং প্রচুর খেলাধুলা প্রদর্শন করে।Turkmenistan to launch sport channel  ২০১১ সালের শেষের দিকে দেশটি ডিজিটাল টিভি সম্প্রচারের দিকে অগ্রসর হতে শুরু করে।  ২০১৫ সালে নাগরিকদের স্যাটেলাইট ডিশ ব্যবহার না করার নির্দেশ দেওয়া হয়েছিল, দৃশ্যত শহরের দৃশ্যের নান্দনিকতা রক্ষা করার জন্য; সমালোচকরা নীতিটিকে অরাষ্ট্রীয় উৎসকে নিন্দা করার একটি হাতিয়ার হিসাবে বিবেচনা করেছেন।   তথ্যসূত্র   বিষয়শ্রেণী:তুর্কমেনিস্তানের গণমাধ্যম বিষয়শ্রেণী:তুর্কেমেনিস্তানে টেলিভিশন বিষয়শ্রেণী:তুর্কেমেনিস্তানের যোগাযোগ বিষয়শ্রেণী:তুর্কমেনিস্তানে যোগাযোগব্যবস্থা
নাসিরনগর থানা বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি থানা।   প্রতিষ্ঠাকাল  ১৯১০ সালে নাসিরনগর থানা প্রতিষ্ঠিত হয়। এর পূর্বে এটি পুলিশ ফাঁড়ি ছিল।   প্রশাসনিক এলাকাসমূহ  নাসিরনগর উপজেলার ১৩টি ইউনিয়নের প্রশাসনিক কার্যক্রম নাসিরনগর থানার আওতাধীন।  ইউনিয়নসমূহ:  ১নং চাতলপাড়  ২নং ভলাকুট  ৩নং কুণ্ডা  ৪নং গোয়ালনগর  ৫নং নাসিরনগর  ৬নং বুড়িশ্বর  ৭নং ফান্দাউক  ৮নং গুনিয়াউক  ৯নং চাপৈরতলা  ১০নং গোকর্ণ  ১১নং পূর্বভাগ  ১২নং হরিপুর  ১৩নং ধরমণ্ডল   আরও দেখুন   নাসিরনগর উপজেলা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:ব্রাহ্মণবাড়িয়া জেলার থানা বিষয়শ্রেণী:নাসিরনগর উপজেলা
শিইন ( ; শৈলীকৃত নাম SHEIN) দ্রুত বেশভূষা ব্যবসায় বিশেষায়িত একটি বিশ্বব্যাপী বিস্তৃত ই-বাণিজ্য কোম্পানি। যদিও কোম্পানিটি মূলত নারীদের পোশাকের উপর দৃষ্টি নিবদ্ধ করে, এটি পুরুষদের পোশাক, শিশুদের পোশাক, আনুষাঙ্গিক সাজ, চেহারার প্রসাধনী (মেকআপ), জুতা, থলে (ব্যাগ) এবং অন্যান্য বেশভূষা পণ্যও বিক্রি করে। মূলত ইউরোপ, মার্কিন যুক্তরাষ্ট্র, অস্ট্রেলিয়া এবং মধ্যপ্রাচ্যের পাশাপাশি বিশ্বব্যাপী অন্যান্য ভোক্তা বাজারগুলি শিইনের বিক্রয় লক্ষ্যস্থল।  ২০০৮ সালের অক্টোবরে চীনের নানচিং শহরে ব্যবসায়িক উদ্যোক্তা ক্রিস শু জেডজেডকেকেও (ZZKKO) নামে শিইনের পূর্বসূরী ব্যবসাটি প্রতিষ্ঠা করেন। শিইন ২০২২ সাল নাগাদ বিশ্বের বৃহত্তম খুচরা বেশভূষা বিক্রেতা হয়ে ওঠে। কোম্পানিটির বর্তমানে সদর দপ্তর সিঙ্গাপুরে অবস্থিত।  শিইন তুলনামূলকভাবে সস্তা পোশাক বিক্রির জন্য পরিচিত। অপেক্ষাকৃত তরুণ মিলেনিয়াল এবং বয়স্ক জেনারেশন জি খরিদ্দারদের কাছে জনপ্রিয়তা  শিনের সাফল্যের জন্য দায়ী। কোম্পানিটিকে প্রথমে একটি ফরমাশ-হস্তান্তরমূলক মালপ্রেরণ ব্যবসার সাথে তুলনা করা হয়েছিল, কারণ এটি বেশভূষা নকশা এবং উৎপাদনের সাথে জড়িত ছিল না। বরং এর  পরিবর্তে এটি চীনের কুয়াংচৌ শহরের পাইকারি পোশাক বাজার থেকে পণ্য সংগ্রহ করত। ২০১২ সালের শুরুতে শিইন নিজস্ব সরবরাহ শৃঙ্খল ব্যবস্থা প্রতিষ্ঠা শুরু করে ও এভাবে একটি সম্পূর্ণরূপে সমন্বিত খুচরা বিক্রেতায় রূপান্তরিত হয়। ২০২২ সাল পর্যন্ত কোম্পানিটি ৩,০০০-এরও বেশি সরবরাহকারীর জালব্যবস্থা নিয়ে কুয়ায়ংচৌতে তার সরবরাহ শৃঙ্খল প্রতিষ্ঠা করেছে। তবে চীনা ক্লেদাক্ত শ্রমশালা এবং শিশুশ্রমের বিষয়ে প্রতিবেদনের কারণে কোম্পানিটি বিতর্কের সম্মুখীন হয়েছে।  ২০২২ সালে শিইন বিধিবিধান, আন্তর্জাতিক সম্প্রসারণ এবং আর্থিক কারণে চীন থেকে সিঙ্গাপুরে তার প্রধান কার্যালয়টিকে স্থানান্তর করে - তবে চীনে তার সরবরাহ শৃঙ্খল এবং গুদামগুলি রেখে দেয়। ২০২৩ সালে শিইন ৩২০০ কোটি মার্কিন ডলার আয় করেছিল। ২০২৪ সালে এটি প্রায় ৫০০০ কোটি মার্কিন ডলার আয় করবে বলে পূর্বাভাস দেয়া হয় - যা বাজারের সুপ্রতিষ্ঠিত খুচরা পোশাক বিক্রেতা জারা এবং এইচঅ্যান্ডএম-এর সম্মিলিত আয়ের প্রায় সমান। ২০২২ সালের এপ্রিলে একটি তহবিল উত্তোলন দফার পর শিইনের মূল্যমান ১০০০০ কোটি মার্কিন ডলার নির্ধারণ করা হয়।  ব্লুমবার্গ বিজনেসউইক এবং অন্যান্যদের মতে চীন-মার্কিন বাণিজ্য যুদ্ধের ফলে শিইনের ব্যবসায়িক মডেল উপকৃত হয়েছে, বিশেষ করে শুল্ক কর সুবিধার ক্ষেত্রে।  সাম্প্রতিক বছরগুলিতে শিইন বাণিজ্যিক মার্কাজনিত বিরোধ, প্রতিযোগীদের সাথে মামলা, পণ্যের নিরাপত্তা বিষয়ক উদ্বেগ, সেইসাথে কর ফাঁকি এবং শ্রম আইন ও মানবাধিকার লঙ্ঘনের অভিযোগের শিকার হয়েছে।   আরও দেখুন   শিগ্ল্যাম (SHEGLAM)   তথ্যসূত্র    বহিঃসংযোগ      বিষয়শ্রেণী:পোশাক বিতর্ক বিষয়শ্রেণী:২০০৮-এ প্রতিষ্ঠিত ইন্টারনেট সম্পত্তি বিষয়শ্রেণী:সিঙ্গাপুরি মার্কা বিষয়শ্রেণী:সিঙ্গাপুরের কোম্পানি বিষয়শ্রেণী:২০২০-এর দশকের ফ্যাশন বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:চীনে ই-বাণিজ্য বিষয়শ্রেণী:চীনের পোশাকের খুচরা বিক্রেতা বিষয়শ্রেণী:চীনের পোশাক মার্কা বিষয়শ্রেণী:২০০৮-এ প্রতিষ্ঠিত চীনা কোম্পানি
এম-৭৫ মিশিগান অঙ্গরাজ্যের শার্লিভয়িক্স প্রদেশে অবস্থিত রাষ্ট্র ট্রাঙ্কলাইন মহাসড়কের ১১.৭৬৮ মাইল দীর্ঘ (১৮.৯৩৯ কিমি) অংশ। এই মহাসড়কটি বয়নি শহরে প্রবেশের জন্য ইউ.এস হাইওয়ে ১৩১(ইউ.এস ১৩১) এর একটি লুপ হিসেবে কাজ করে। মহাসড়কটি ইন্টারস্টেট ৭৫ (আই -৭৫) ভৌগলিকভাবে বন্ধ, কিন্তু এটা সম্পর্কিত নয়। এই মহাসড়ক বয়নি ঝরনা ও ওয়ালুন লেকের সংযোগস্তল।   যাত্রাপথের বিবরণ  এম-৭৫ ইউ.এস-১৩১ সঙ্গে একটি ছেদে শহরের কেন্দ্রস্থল বয়নি ঝরনা থেকে শুরু হয়েছে। এটা শহরের বাইরের মিল রাস্তার উত্তরপশ্চিমে অনুসরণ করে, একটি উত্তর হ্রদ এবং বয়নি পর্বত বিমানবন্দরের পাশ দিয়ে অতিক্রম করেছে। বিমানবন্দরে প্রাঙ্গণ বয়নি ঝরনার সি-৪৮ এর পশ্চিমের সাথের রেখাকে ছেদ করে শেষ হয়। এম-৭৫ বয়নি নদীর সমান্তরালে চলে, এটা বয়নি শহরের মিউনিসিপাল বিমানবন্দরের কাছে পশ্চিমে ঘুরেছে যতক্ষণ পর্যন্ত না পূর্ব অংশের রাস্তার উপর বয়নি শহরের কমিউনিটিতে প্রবেশ করে। আরও দুই ব্লক পশ্চিমে, এটা ম্যাপেল লন কবরস্থানের পরে সি-৭৩/পূর্ব জর্ডান রোডে মিলিত হয়েছে। কবরস্থানের পরে, মহাসড়কটি শহরের মধ্যে উত্তরপশ্চিম বয়নি এভিনিউ অনুসরণ করে। ট্রাঙ্কলাইনটি বয়নি নদী অতিক্রম করতে পূর্ব রাস্তার উপর উত্তরে ঘুরেছে এবং তারপর শহরের বাইরে পথে রোটারি পার্কের পাশ দিয়ে রাজ্যে রাস্তার উপর দিয়ে পূর্বে ঘুরেছে।  মিশিগান ডিপার্টমেন্ট অফ ট্রাস্নপোর্ট(এম.ডি.ও.টি) বার্ষিক গড় দৈনিক ট্রাফিক (এএডিটি) যানবাহন সমীক্ষার হিসাব করে। এএডিটি বছরের কোনো দিনে সড়কের একটি বিভাগের জন্য গড় ট্রাফিকের মাত্রা পরিমাপ করে। ২০০৭ সালের জরিপে দেখা যায় এম-৭৫ এর দক্ষিণ অংশ দিয়ে দৈনন্দিন ৬,৫০০ টি যানবাহন চলাচল করে।  এই যানবাহনের, ২৮০ টি ট্রাক বাণিজ্যিক যানবাহন হিসাবে গনণা করা হয়েছিল।   বয়নি শহরের পূর্বে, এম-৭৫ উত্তরদিকে গেছে, এবং ওয়ালুন লেকের দক্ষিণ তীরে অনুসরণ করে আবার বাঁক নেয়ার আগ পর্যন্ত ঐ দিকে চলে গেছে। এটি এখন পর্যন্ত ওয়ালুন লেক শহরের মধ্যে দিয়ে উত্তর শোর ড্রাইভ অনুসরণ করে। এম-৭৫ ইউ.এস-১৩১ সঙ্গে একটি ছেদে শেষ হয়। সড়কটি সি-৮১/স্পিংভেল রোড হিসাবে পূর্বদিকে চলে গেছে।  এই উত্তর অংশের উপর দিয়ে ২০০৭ সালে ৪,১০০ টি যানবাহন ও ১৭০ টি ট্রাক চলাচল করেছিল।  কোন অংশই কৌশলগতভাবে গুরুত্বপূর্ণ মহাসড়ক ব্যবস্থা, ন্যাশনাল হাইওয়ে সিস্টেমে তালিকাভুক্ত হয়নি।    ইতিহাস  ১৯১৯ সালে, বয়নি শহরের মধ্যদিয়ে চলমান ট্রাঙ্কলাইনের মূলত লেবেল ছিল এম-৫৭।  ১৯২৭ সালে, সমগ্র মহাসড়কটিকে পুনরায় সংখ্যায়িত করা হয়েছিল এবং এই পরিবর্তন থেকে, ট্রাঙ্কলাইন এম -৭৫ ডাক নাম নিয়েছিল। এম-৭৫ এর উপাধিকে অপরিবর্তিত রাখা হয়েছিল যখন গেলর্ড এবং ভারতীয় নদী মধ্যে ইউ.এস-২৭ মুক্তরাস্তায় পরিণত হয়েছিল; এই মুক্তপথটি ১৯৬২ সালে আই-৭৫ নাম ধারণ করে।  কিছু রাজ্য, যেমন ক্যালিফোর্নিয়া, তাদের রাজ্যের দুটি মহাসড়ক একই মহাসড়ক সংখ্যা বহন করার অনুমতি দেয় না, যা মিশিগানের ক্ষেত্রে প্রযোজ্য নয়।  ১৯৬৬ সালের পুনর্গঠন প্রকল্পের সড়কটি কিছু তীব্র মোড়কে পাশ কাটিয়ে যায় এবং বয়নি শহর এবং ওয়ালুন লেক অংশের মধ্যে দিয়ে সোজা চলে যায়।  ২০০৮ সালের হিসাবে, মহাসড়কটি পুনঃসংস্কার থেকে অপরিবর্তিত থেকে যায়।   প্রধান ছেদ    আরও দেখুন    মিশিগান হাইওয়ে পোর্টাল   তথ্যসূত্র    বহিঃসংযোগ   মিশিগান জনপথ এ এম-৭৫  মিশিগান হাইওয়ের প্রান্তে এম-৭৫  বিষয়শ্রেণী:মিশিগান অঙ্গরাজ্যের মহাসড়ক
মুসলেহ উদ্দিন ভূঁইয়া স্টেডিয়াম বা পুরাতন নাম আব্দুল মান্নান ভূঁইয়া স্টেডিয়াম হলো নরসিংদী জেলার প্রধান ও বৃহত্তম স্টেডিয়াম। এটি নরসিংদী সার্কিট হাউসের বিপরীতে অবস্থিত। এটি  মূলত ক্রিকেট স্টেডিয়াম হলেও এখানে অন্যান্য খেলা যেমন ফুটবল, ব্যাডমিন্টন ইত্যাদিরও প্রশিক্ষণ ও প্রতিযোগিতা হয়ে থাকে।   বিবরণ  অপ্রতিরোধ্য অগ্রযাত্রায় বাংলাদেশ শিরোনামে ১ সেপ্টেম্বর, ২০১৮ তারিখে এই স্টেডিয়ামে উন্নয়ন কনসার্ট অনুষ্ঠিত হয়েছিল।   আরও দেখুন    বাংলাদেশের ক্রীড়া স্থাপনাসমূহ  বাংলাদেশের ক্রিকেট মাঠের তালিকা   তথ্যসূত্র   বহিঃসংযোগ  বিষয়শ্রেণী:বাংলাদেশের ক্রিকেট মাঠ বিষয়শ্রেণী:বাংলাদেশের ফুটবল মাঠ বিষয়শ্রেণী:নরসিংদী জেলা বিষয়শ্রেণী:বাংলাদেশের স্টেডিয়াম
সুফিবাদে, সালাত আল-ফাতিহ (, "উদ্বোধনকারীর প্রার্থনা")  আবু বকর আল-সিদ্দিকের উত্তরসূরী শেখ মুহাম্মদ ইবনে আবি আল-হাসান আল-বাকরি কর্তৃক মুসলমানদের কাছে প্রেরণ করা হয়েছিল, পরবর্তীতে এটি গৃহীত হয় এবং মুহাম্মদের জন্য লিটানি (বির্দ) প্রার্থনা তিজানিয়া ধারায় অনুসারীদের (মুরিদ) দ্বারা ব্যক্তিগতভাবে বা জামাতে অনুশীলন করা হত।   উপস্থাপনা  ভারতীয় উপমহাদেশে সালাত আল-ফাতিহ সাধারণত দুরূদ ফাতিহ এবং সুদূর পূর্ব এশিয়ায় শোলাওয়াত ফাতিহ নামে পরিচিত।  এই লিটানিটি আবু বকর আল-সিদ্দিকের বংশধর শেখ মুহাম্মদ ইবনে আবি আল-হাসান আল-বাকরি কর্তৃক মুসলমানদের কাছে প্রেরণ করা হয়েছিল।  এটি তিজানিয়া সুফি তরিকার প্রতিষ্ঠাতা শেখ আহমদ আল-তিজানির নামেও পরিচিত এবং এই প্রার্থনাটি আসলে বিশ্বজুড়ে লক্ষ-লক্ষ তিজানিয়া অনুসারী (মুরিদ) তাদের দৈনন্দিন ওয়ারদের অংশ হিসেবে পাঠ করেন।  মুহাম্মদের জন্য এই লিটানি এবং প্রার্থনার সম্পূর্ণ পাঠ্য এবং খাঁটি সূত্রটি নিম্নরূপ:   আরও দেখুন   সালাওয়াত  ওয়াজিফা  লাজিমি  দোয়া  যিকির  উইর্ড  তীজানিয়া   তথ্যসূত্র    বহিঃসংযোগ             বিষয়শ্রেণী:সুফিবাদ বিষয়শ্রেণী:আধ্যাত্মিক অনুশীলন বিষয়শ্রেণী:ভাষা ও রহস্যবাদ বিষয়শ্রেণী:আরবি শব্দ ও বাক্যাংশ বিষয়শ্রেণী:ইসলামি বিশ্বাস ও মতবাদ বিষয়শ্রেণী:ইসলামি পরিভাষা